                                             ANEXA  la HCL nr.___/2025
REGULAMENT

privind eliberarea şi folosirea permiselor de ” LIBERĂ TRECERE” pentru circulaţia autovehiculelor destinate transportului de mărfuri si a utilajelor cu masa totala maxima autorizata mai mare de 3,5 tone pe străzile 
municipiului Drobeta Turnu Severin

Prezentul regulament reglementează procedurile de eliberare a permisului de „Liberă Trecere”, obligaţiile posesorilor precum şi sancţiunile ce se pot aplica. Permisul de Liberă trecere se eliberează agenţilor economici pentru aprovizionarea magazinelor , transport materiale în zonele unde circulaţia este restricţionată.

CAPITOLUL I 

DEFINIŢII  ŞI  CLASIFICARE
ART. 1 Sunt denumite "permise de liberă trecere"(prescurtat L.T.):
· înscrisurile tipizate eliberate de Primăria municipiului Drobeta Turnu Severin, care conferă posesorului dreptul de a transporta mărfuri, materiale, etc., cu un tip de autovehicul, într-o perioadă definită  şi cu un orar stabilit, în zone în care sunt impuse anumite restricţii de circulaţie ( limitare de tonaj, acces interzis şi oprire interzisă) -stabilite prin hotărâre de consiliu local;
· înscrisurile generate în format electronic în urma accesării aplicației TPark,- secțiunea trafic greu;
 
 
 Scopul regulamentului :

 ART. 2 Reglementarea accesului autovehiculelor de mare tonaj are ca scop protejarea infrastructurii rutiere în municipiu, reducerea traficului greu în zonele aglomerate, creșterea siguranței rutiere și limitarea poluării fonice și a emisiilor de noxe.


ART. 3   L.T.-urile vor avea înscrise în mod obligatoriu următoarele:     
a) numărul şi data înregistrării; 
b) felul autovehiculului; 
c) numărul de înmatriculare al autovehiculului; 
d) posesorul autovehiculului( eventual pe cine deserveşte); 
e) străzile pe care poate circula; 
f) numărul de H.C.L. prin care s-a aprobat accesul autovehiculelor pe străzile cu interdicţie de circulaţie la autovehiculele cu tonaj mai mare de 3,5 tone; 
g) perioada pentru care se eliberează autorizaţia "L.T.; 
h) valabilitate; 
i) semnătura primarului; 

ART. 4 - Clasificarea permiselor de "Liberă trecere": 
a) Permisele de liberă trecere vor fi executate prin grija Serviciului Comercial Autorizare Activități Economice din cadrul primăriei.                                                         
b) Acestea vor cuprinde datele de mai sus, stema municipiului Drobeta Turnu Severin şi vor fi diferenţiate pe culori pentru a fi identificate de la distanţă.               
c) Din punctul de vedere al duratei de valabilitate, L.T.-urile pot fi eliberate : 
    - cu valabilitate pentru 1 an : - formular tipizat pe fond albastru;
    - cu valabilitate pentru 6 luni; -formular tipizat pe fond roşu; 
    - cu valabilitate pentru 3 luni; -formular tipizat pe fond galben; 
    - cu valabilitate pentru 1 lună;  -formular tipizat  pe fond verde; 
    - cu valabilitate  pentru o zi; - formular tipizat pe fond maro; 
  
CAPITOLUL II 
  
MODALITATEA DE ELIBERARE 
  
ART. 5 Permisul de libera trecere se obtine prin intermediul aplicatiei TPARK - sectiunea trafic greu, odata cu achitarea taxelor legale stabilite prin hotarârile consiliului local.

  Solicitarile în vederea eliberării L.T.-urilor se pot depune si la sediul primariei (în special pentru transportatorii locali) care vor prezenta următoarele documente: 
a) cerere în care să se specifice detaliat următoarele: 
b) motivaţia solicitării; 
c) durata pentru care solicită eliberarea de L.T.: ( 1 an, şase luni, trei luni, 1 lună, zilnic); 
d) tonajul, felul autovehiculului;     
e) felul mărfurilor sau materialele transportate; 
f) programul de circulaţie pe care-l solicită : zilnic, săptămânal etc.; 
g) zonele în care se va efectua aprovizionarea, intervenţia etc; 
h) copie xerox a certificatului de înmatriculare al autovehiculului pentru care se solicită autorizaţia; 
i) copie xerox a Certificatului de înregistrare al societăţii comerciale în cazul în care se solicită autorizarea pentru o perioadă de cel puţin 6(şase) luni; 

ART. 6  a) Toate  documentele enumerete la Art.5 se vor prezenta la Serviciul Comercial Autorizare Activități Economice din cadrul primăriei municipiului.                                       
              b) În urma verificărilor (şi eventual completărilor solicitate),  documentaţia se va depune la Registratură. 

ART.7  a) Aprobarea L.T.-urilor de către Primar se va face după depunerea documentaţiei solicitantului, care acceptă tariful  şi tonajul admis în zona solicitată , precum şi programul de circulaţie obligatoriu impus prin regulament. 
               b) Eliberarea L.T. se va face de către  Serviciul Comercial Autorizare Activități Economice din cadrul Primăriei municipiului Dr.Tr.Severin. 
CAPITOLUL III - ZONELE DIN MUNICIPIU PENTRU CARE CIRCULAŢIA ESTE ADMISA NUMAI PENTRU POSESORII DE L.T.

ART. 8  În zona centrală, autovehiculele pentru care a fost eliberat permisul de liberă trecere pot avea acces după cum urmează:

· Autovehicule între 3,5 – 5 tone inclusiv – pe toată perioada zilei

· Autovehicule între 5 – 10 tone inclusiv – între orele 18,00 – 07,00

· Autovehicule între 10 – 20 tone inclusiv – între orele 22,00 – 06,00

Prin zona centrală se înţelege următorul perimetru: 

N – Bld.T.Vladimirescu

E – Str. Smârdan

V – Str. Cicero

S – Bld. Carol
CAPITOLUL IV 
  
MENŢIUNI  SPECIFICE 
   
ART.9 - Permisul de liberă trecere eliberat de Serviciul Comercial Autorizare Activități Economice este valabil numai în original.

                  -  Copiile xerox, fotocopiile etc. nu conferă posesorului dreptul de acces în zonele pentru care se eliberează L.T. -uri. 
ART.10 - Permisele de liberă trecere nu pot fi folosite în scopul parcării autovehiculelor pe străzile pe care acestea au fost autorizate să circule. 

ART.11 - Autovehiculele autorizate nu vor urca sau staţiona pe trotuare şi în zone verzi. Este interzisă circulaţia şi staţionarea, în afara orelor de funcţionare a unităţilor pe care le aprovizionează sau când nu au loc intervenţii. Autovehiculele vor fi parcate numai în garaje şi incinte  special amenajate. 
ART. 12 Nu se vor elibera L.T.-uri pentru alei, parcuri, promenadă(str.Crişan, Th.Costescu şi I.Gh.Bibicescu) , pieţe, accese incinte blocuri de locuinţe.

ART.13 - În cazul în care un mijloc de transport autorizat pentru L.T. (pe număr de înmatriculare) a fost avariat, scos din circulaţie, radiat, înstrăinat, etc.,) în baza actelor justificative, proprietarul acestuia poate solicita eliberarea unui nou permis de liberă trecere pentru alt mijloc de transport din dotarea proprie, cu condiţia ca acesta să se încadreze în aceleaşi limite de tonaj. Eliberarea noului L.T. se va face fără plata de  taxe sau tarife suplimentare, cu condiţia ca vechiul L.T. să fie prezentat     pentru anulare. 

ART.14 - Tariful de utilizare  a drumului public în vederea eliberării permisului L.T. se achită la eliberarea acestuia şi nu este redistribuibil în cazul scoaterii din circulaţie, vânzării, avariei, furtului,etc. a autovehiculului pentru care a fost eliberat. 

ART.15 - În cazul deteriorării permisului de liberă trecere se poate elibera un nou permis( cu aceleaşi înscrisuri ca şi cel deteriorat) numai după prezentarea formularului deteriorat în vederea anulării. 

ART.16 - În cazul pierderii sau furtului permisului de liberă trecere, se va elibera un nou permis de liberă trecere( cu aceleaşi înscrisuri ca şi vechiul permis  pierdut ) cu condiţia achitării unei taxe de 10 lei( taxă pentru eliberarea unui duplicat) . 

CAPITOLUL V - OBLIGAŢII CE REVIN POSESORILOR PERMISELOR DE LIBERĂ  

                               TRECERE
ART.17 Să expună permisul de liberă trecere la vedere, în interiorul cabinei vehiculului.

ART.18 La solicitarea polițiștilor locali cu atribuții privind circulația rutieră sau polițiștilor rutieri din cadrul IPJ Mehedinți, sa prezinte L.T.-ul pentru verificarea datelor înscrise pe acesta.

ART.19 După descărcarea şi încărcarea mărfurilor, zona se va lăsa curată şi se vor lua masuri pentru a evita murdărirea străzilor.

ART. 20 Sa utilizeze permisul de liberă trecere numai în conformitate cu datele înscrise pe acesta şi cu respectarea prezentului regulament.
CAPITOLUL VI -  SCUTIRI DE LA PLATA TARIFULUI DE UTILIZARE A    

                                 DRUMURILOR PUBLICE  
ART. 21 Sunt scutite de plata tarifului şi pot circula fără permise de liberă trecere, următoarele categorii de autovehicule:

· autovehiculele aparţinând Poliţiei, Jandarmeriei, Directiei de Poliţie Locala Pompierilor, Serviciilor de Ambulanţă, Inspectoratului pentru situaţii de urgenţă, Ministerului Justiţiei şi unităţilor speciale ale S.R.I. ŞI S.P.P. aflate în misiune;

· autovehiculele destinate transportului public local de călători;
· autovehiculele aparţinând  unităţilor de salubritate ;
· autovehiculele destinate intervenţiilor la avariile drumurilor, reţelelor tehnico-edilitare şi care aparţin administratorilor acestor reţele;
· autovehiculele aparţinând instituţiilor publice şi a celor care transportă ajutoare materiale;

· autovehiculele aparţinând Primăriei şi S.C. SECOM S.A.

· autovehiculele utilizate de agenţii economici care au contracte de prestări servicii cu 

Consiliul Local şi execută transporturi necesare îndeplinirii contractelor respective.
ART. 22 Toate instituţiile şi persoanele interesate, nominalizate la Art.21, vor depune adrese de solicitare a permiselor LT însoţite de copii după cărţile de identitate ale autovehiculelor pentru care se face solicitarea.


CAPITOLUL VII - CONTRAVENŢII ŞI SANCŢIUNI

ART. 23 Constituie contravenţii la prezentul regulament următoarele fapte daca nu au fost săvârşite în astfel de condiţii încât, potrivit legii, sa fie considerate infracţiuni:
a) circulaţia autovehiculelor cu masă maximă autorizată mai mare de 3,5 tone, pe străzile municipiului Drobeta Turnu Severin fără achitarea taxei pentru permisul de LIBERĂ TRECERE

b) refuzul conducătorului auto de a se supune controlului, pentru verificarea existenței sau nu a permisului de LIBERĂ TRECERE; 

      c) nerespectarea tonajului pentru care a fost emis LT-ul pentru zona în care se afla autovehiculul;
      d) nerespectarea orarului de acces înscris în permisul de liberă trecere;
 ART. 24 Contravențiile prevăzute de art.23 se sancționează cu amenzi contravenționale de la 2.000 la 2.500 lei.

 ART. 25 Competența pentru constatarea și sancționarea faptelor contravenționale revine polițiștilor locali cu atribuții în domeniul circulației pe drumurile publice din cadrul Direcției de Poliție Locală și polițiștilor rutieri din cadrul IPJ Mehedinți.

ART. 26. Constatarea contravențiilor se face astfel:

a. personal de către polițistii locali sau polițiștii rutieri din cadrul IPJ Mehedinți, prin identificarea și legitimarea conducătorului auto;

b. prin terminale de interogare folosite de polițiștii locali, pentru verificarea achitări taxei de parcare sau existența unui abonament valabil;

 Art. 27 - Constatarea contravenției și aplicarea sancțiunilor în condițiile prevăzute de art. 26 lit.a), se face pe loc, după identificarea contravenientului respectiv conducătorul auto.

Art. 28- Constatarea contravenției în condițiile prevăzute de art.26 lit.b) se fac pe baza datelor obținute în mod automat privind deținătorul vehiculului astfel:

· în cazul autovehiculelor care aparțin persoanelor fizice, prin accesarea bazei de date a Direcției Generale Permise de Conducere și  Înmatriculare a Vehiculelor, corelate cu datele furnizate de Direcția Generală de Evidență a Persoanelor;

· în cazul autovehiculelor care aparțin persoanelor juridice, prin interogarea bazei de date a Direcției Generale Permise de Conducere și  Înmatriculare a Vehiculelor, corelate cu datele furnizate de Oficiul Registrului Comerțului;
Art. 29 - Procesele verbale de constatare a contravenției întocmite conform prevederilor Art.26 lit.a) se încheie în prezența contravenientului.

Art. 30 - Procesele verbale de constatare a contravenției întocmite conform prevederilor Art.26 lit.b) se încheie în lipsa contravenientului.

Art. 31 – Procedura de constatare și sancționare a faptelor contravenționale din prezenta hotărâre se completează cu prevederile OG 2/2001 privind regimul juridic al constravențiilor. 

CAPITOLUL VIII - DISPOZIŢII FINALE

ART. 32 Prezentul regulament intra în vigoare odată cu rămânerea definitiva a Hotărâri Consiliului Local  prin care se aproba.

ART. 33 Posesorii de permise de liberă trecere, eliberate anterior aprobării prezentului Regulament îşi păstrează valabilitatea pana la expirare. 

ART. 34 Pe toata durata de valabilitate a prezentului regulament, tarifele de utilizare a drumurilor publice se vor stabili şi modifica numai prin hotărâri ale Consiliului Local.

ART. 35 Orarul  stabilit la cap .III, art.8 se poate modifica prin hotărâri ale Consiliului Local.

